**Έναρξη διαδικασίας κύρωσης κοινόχρηστου χώρου (δρόμου) στην περιοχή εντός οικισμού Παραλίας Πολιτικών του Δήμου Διρφύων - Μεσσαπίων**

Ο Δήμος Διρφύων - Μεσσαπίων ανακοινώνει ότι με την υπ’ αριθμ. 67/2019 απόφαση Δ.Σ. Δήμου Διρφύων - Μεσσαπίων, εγκρίθηκε η **«Έναρξη διαδικασίας κύρωσης κοινόχρηστου χώρου (δρόμου) στην περιοχή εντός οικισμού Παραλίας Πολιτικών του Δήμου Διρφύων - Μεσσαπίων»**, κατόπιν του υπ’ αριθμ. 15954-26/11/2018 αιτήματος των κ. Τσιάκαλου Γεωργίου και Παϊραμίδη Χαράλαμπου.

Έχοντας υπόψη το αρθ. 35  §1 του Ν.3937/2011 (ΦΕΚ 60/Α/31-03-2011) αναρτάται:

1. Στον πίνακα ανακοινώσεων του Δημοτικού Καταστήματος του Δήμου Διρφύων - Μεσσαπίων
2. Στην ιστοσελίδα του Δήμου Διρφύων - Μεσσαπίων ([www.ddm.gov.gr](http://www.dirfion-messapion.gr))
3. Στον πίνακα ανακοινώσεων του Κοινοτικού Καταστήματος της Τοπικής Κοινότητας Πολιτικών

Παρακαλούνται οι ενδιαφερόμενοι να προσέλθουν στη Δ/νση Τεχνικών Υπηρεσιών του Δήμου, προκειμένου να λάβουν γνώση του Τοπογραφικού Διαγράμματος που συνοδεύει την υπ' αριθμόν 67/2019 Απόφαση Δημοτικού Συμβουλίου ή για την προσκόμιση στοιχείων για τη διόρθωση τυχόν σφαλμάτων ή τη συμπλήρωση ελλείψεων της αποτύπωσης του υφιστάμενου κοινοχρήστου χώρου, μέσα σε προθεσμία είκοσι (20) ημερών από την τελευταία ανάρτηση στον Τοπικό Τύπο.